CELEX: C2007/297/51
Language: mt
Date: 2007-12-08 00:00:00
Title: Kawża C-474/07: Rikors imressaq fil- 25 ta' Ottubru 2007 — Il-Parlament Ewropew vs Il-Kummissjoni tal-Komunitajiet Ewropej

8.12.2007   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               C 297/31
            
         Rikors imressaq fil-25 ta' Ottubru 2007 — Il-Parlament Ewropew vs Il-Kummissjoni tal-Komunitajiet Ewropej
   (Kawża C-474/07)
   (2007/C 297/51)
   Lingwa tal-kawża: L-Ingliż
   Partijiet
   
      Rikorrent: Il-Parlament Ewropew (rappreżentanti: K. Bradley u U. Rosslein, aġenti)
   
      Konvenuta: Il-Kummissjoni tal-Komunitajiet Ewropej
   Talbiet tar-rikorrent
   
               —
            
            
               tannulla r-Regolament tal-Kummissjoni (KE) Nru 915/2007 (1) tal-31 ta' Lulju 2007 li jemenda r-Regolament (KE) Nru 622/2003 li jistabbilixxi l-miżuri sabiex jiġu implementati l-istandards bażiċi komuni dwar is-sigurtà fl-avjazzjoni, u
            
         
               —
            
            
               tordna lill-Kummissjoni tal-Komunitajiet Ewropej tbati l-ispejjeż.
            
         Motivi u argumenti prinċipali
   Bħala ko-leġiżlatur mal-Kunsill il-Parlament Ewropew iddeċieda fl-2002 li ċerti miżuri ta' implementazzjoni fuq is-sigurtà ta' l-avjazzjoni m'għandhomx jiġu ppubblikati. Ir-rikorrent isostni li l-Kummissjoni applikat din ir-regola b'mod żbaljat, billi naqset sistematikament milli tippubblika miżuri ta' implementazzjoni li ma jirrikjedux li jinżammu sigrieti. Billi adottat ir-Regolament Nru 915/2007, il-Kummissjoni interpretat żbaljatament is-setgħat mogħtija lilha taħt ir-Regolament Nru 2320/2002, kisret l-Artikolu 254 KE u l-prinċipji tad-demokrazija, tat-trasparenza u tan-natura pubblika ta' l-atti leġiżlattivi, ħolqot inċertezza legali, u naqset milli tipprovdi motivazzjoni xierqa.
   
      (1)  ĠU L 200, p. 3.